[{"text_idx": "#000001", "text": "\u201cTanba ne'e Dioseze Baukau no amu pa\u0301roku Venilale hakarak husu deskulpa ba maluk sarani sira hotu liliu parokianu venilale ba erru ne'ebe\u0301 durante ne'e halo iha Karto\u0301riu parokia\u0301l iha Parokia Venilale\u201d, dehan nia liuhusi komunikadu imprensa ne'ebe\u0301 asesu husi Dioseze Baukau, kuarta (09/08)."}, {"text_idx": "#000002", "text": "Nune'e Dioseze Baukau mo\u0301s nafatin hato'o saudasaun fraterna\u0301l iha kristu ba ema hotu, tanba iha semana hirak ne'e nia laran, iha mi\u0301dia sira liliu RTTL fo\u0301 sai informasaun kona-ba presu sertidaun iha paro\u0301kia venilale ho kustu 30 dolar (presu ne'e refere ba prosesu rekerimentu to'o hetan sertidaun) katak presu ne'ebe\u0301 la tuir tabela Administrasaun husi Dioseze Baukau."}, {"text_idx": "#000003", "text": "Haree ba realidade hirak ne'e servisu Kanchelaria bolu kedas pa\u0301roku Venilale no Vigariu Foraneu de Baukau, Pe. Manuel da Silva Ximenes, SDB buka tuir informasaun iha paro\u0301kia venilale deteta katak loos duni, presu sertidaun la tuir duni tabela ne'ebe\u0301 Dioseze Baukau fo\u0301 sai ba pa\u0301rokia hotu ne'ebe\u0301 pretense ba Dioseze Baukau."}, {"text_idx": "#000004", "text": "Tanba hakarak hato'o ba sarani sira hotu ne'ebe\u0301 pertense ba porsaun Dioseze Baukau nian atu kria sentidu perte\u0301nsia ba Igreja katak Igreja ne'e Jesus Kristus nian no ita hola parte iha igreja (Igreja Sinodal) tanba ne'e karik iha problema ka failansu ruma iha Administrasaun kartoria\u0301l iha paro\u0301kia sira, husu sarani sira-nia tulun atu informa no rezolve ho amu pa\u0301roku sira ou ba amu Viga\u0301riu Fora\u0302neo no ba Governu Sentral Dioseze Baukau nian atu buka dalan hodi Rezolve. (*)"}, {"text_idx": "#000006", "text": "Tanba ne\u2019e Igreja Kristaun iha loron Domingu (10/04), selebra loron ida ne\u2019e sarani sira haoin hikas fali Jesus Kruistu tama iha sidade Jerusalem antes hedi iha Kruz. Antes hedi nia iha Kruz Jesus Kristu tama ba sidade Santa Jerusalem mak buat ida ne\u2019ebe\u0301 epesia\u0301l. Tanba ne\u2019e mak Domingu Ramos mak abertura semana santa ne\u2019ebe\u0301 foka ba semana ikus Jesus iha Sidade Jerusalem. Iha liturjia Domingu Ramos emasarani sira simu Ramos tahan no igreja sira nakonu ho efeitu husi Ramos."}, {"text_idx": "#000009", "text": "Ho fiar Jesus Kristu nian ne'ebe\u0301 tama iha Jeruzalem, sei ba foho Xions nian, ba haklaken Ramos hodi halo rahun situasaun funu nian, figura liurai Mesias ida ne'e, mak sarani hetan iha Jesus Kristu, ne'eb\u2019e tama iha Jeruzalem."}, {"text_idx": "#000010", "text": "Ihs momentu ne'eba, grupu rua ne'ebe\u0301 ho reasaun ba Jesus ne'ebe\u0301 nu\u2019udar liurai tama iha jerusalen, grupu ida ne'ebe\u0301 simu nia, ema rona iha Valmero dehan sira hakilar, hahi\u0301 hananu, hodi dehan di'ak tebes ida bee mai hodi na'in nia naran."}, {"text_idx": "#000011", "text": "Maibe\u0301 mo\u0301s iha grupu seluk ne'ebe\u0301 rejeita no la simu Jesus nu\u2019udar liurai, sira haruka Jesus atu hanoin ba nia eskolante sira, ema sira ne'ebe\u0301 hakilar atu nonok."}, {"text_idx": "#000012", "text": "\u201cTan ne'e mak Jesus hatan ba sira, se\u0301 sira nonok, fatuk sira ne'e sei hakilar, siknifika saida, iha tempu seison, buat hotu, ema hotu sei nonok, no rai klaran mak sei hakilar\u201d, esplika Amo Alipio."}, {"text_idx": "#000013", "text": "Ba ida ne'e, akontese de'it iha loron sesta-feira semana, iha tuku tolu lokraik wainhira Jesus iis kotu, iha ne'ebe\u0301 rai nakdoko no loron matan lakon nia naroman, inklui buat hothotu hakmatek maibe\u0301 natureza mak hakilar. (*)"}, {"text_idx": "#000015", "text": "\u201cAgora tanba kompetisaun moris nian, dalaruma ita-nia matan, ita-nia foku hanoin ne'e baku liuba sasa\u0301n sira, hanoin oinsa\u0301 mak ha'u-nia kabun ne'e bele bosu, hanoin oinsa\u0301 ha'u-nia isin ne'e bele fo\u0301 hatais ne'ebe\u0301 di'ak,. Tan de'it preokupasaun ida ne'e dalaruma ita haluha Maromak. Tan de'it preokupasaun ne'e ita ho ita fahe malu, odiu malu ba lolos, esplora malu ba lolos, ho ida ne'e halo ita haluha tiha maromak\u201d, dehan Pe. Aquile iha nia omilia ba sarani sira iha igreja kapela Tasitolu Masinlidun, domingu (13/02)."}, {"text_idx": "#000016", "text": "Bainhira Maromak laiha ona sarani sira-nia laran no hanoin, iha momentu ne'eba\u0301, ema ho ema la konsidera malu nu'udar ema, maibe\u0301 konsidera malu nu'udar objek sasan ida ne'ebe\u0301 nia bele uza, nia bele esplora."}, {"text_idx": "#000018", "text": "Ho problema ne\u2019ebe\u0301 mosu oioin iha Dili, tanba ema lakoi haree ba sorin-sorin, maibe\u0301 ema hothotu foku de\u2019ita ba nia-an ne\u2019ebe\u0301 kontribui situasaun sai la hakmatek iha sosiedade."}, {"text_idx": "#000020", "text": "Haree ba kompetisaun moris iha Dili maka\u2019as tebtebes, no ida ne'ebe\u0301 domina iha rai laran ne'e la'o\u0301s Timor, maibe\u0301 estranjeiru de'it, Xina, Filipina, Austra\u0301lia no Indone\u0301zia ema mak agora domina. \u201cIta sira ne'e mak abanbairua ema sei duni ba foho, ne'e presiza kbi\u2019it, matenek, ita-nia kbi\u2019it nia hun, ita-nia matenek nia hun mak Maromak, ita nafatin buka tempu buka Maromak\u201d, afirma nia."}, {"text_idx": "#000022", "text": "\u201cAgora haree tok iha Dili, la'o\u0301s iha Dili de'it maibe\u0301 Timor laran tomak inan nurak sira soe oan kintu kantu, tanba ladun iha edukasaun kona-ba valo\u0301r sira iha fami\u0301lia, ne'e importante tenke iha akompan\u0303a di'ak ba oan sira\u201d, haktenik nia. (*)"}, {"text_idx": "#000024", "text": "\"Ohin ne'e selebra hanoin Dom Basi\u0301lio nia mate ba loron 7 tuir lolo\u0301s loron 14 ona, maibe\u0301 iha preukupasaun servisu barak la selebra ida loron 7 ne'ebe\u0301 ohin mak Dom Basi\u0301lio nia mate selebra eukaristia no kari ai-funan moruk ba Dom Basi\u0301lio nia rate,\" dehan Padre Administrado\u0301r proviso\u0301riu ba Aposto\u0301liku Dioseze Baukau, Ali\u0301pio Pinto Gusma\u0303o ba bainhira remata selebra misa eukaristia iha katedral vila antiga Baukau, sabadu (13/11)."}, {"text_idx": "#000025", "text": "Selebrasaun ne\u2019e, padre no sarani sira husi paro\u0301kia seluk marka prezensa no balun la partisipa, tanba kondisaun dista\u0301nsia ne'ebe\u0301 do'ok, maibe\u0301 sira mo\u0301s selebra iha ida-idak nia paro\u0301kia."}, {"text_idx": "#000026", "text": "Nune'e, Anto\u0301nio da Silva nu\u2019udar sarani kato\u0301lika hatete, maske nia parte la hetan konvite ruma husi paro\u0301kia, maibe\u0301 iha sentimentu umanu no la haluha dedikasaun Dom Basi\u0301lio nian ba sarani tomak Baukau durante tinan 25, entaun nia mai partisipa."}, {"text_idx": "#000027", "text": "\"Ita triste, lakon ema ne'ebe\u0301 di'ak durante hamutuk ho ita tinan 25 nia laran, la presiza iha konvite, hanoin hanesan sarani, ha\u2019u mai partisipa\", dehan Anto\u0301nio"}, {"text_idx": "#000028", "text": "Hafoin selebrasaun misa, sarani sira husi paro\u0301kia vila nova no vila antiga hamutuk ho auto\u0301ridade sivi\u0301l no segura\u0301nsa karii ai-funan moruk ba Dom Basi\u0301lio nia rate."}]